شەفەق نیوز/ نێچیروان بارزانی سەرۆک هەرێم کوردستان، ئمڕوو دووشەممە، لە رسوومەیل پیشوازیکردن لە تەرم کوڕ سەرکردەی کورد "قازی محمد" لە فڕۆکەخانەی ناودەوڵەتی هەولێر، دووپات کرد ک "هەمیشە وەگەرد هووڵ گەلەگەی بوی".
تەرم عەلی قازی محمد کوڕ سەرکردەی کورد قازی محمد، شەوەکی ئمڕوو، رەسیە فڕۆکەخانەی ناودەوڵەتی هەولێر، لەناو رسوومەیل پیشوازیکردن، ک سەرۆک هەرێم کوردستان ئامادەی بوی.
نێچیروان بارزانی لە وتاریگ مەوقەی پیشوازیکردنەگە ک ئاژانس شەفەق نیوز ئامادەی بوی وت: گەلەیل زینگ رێز لە قوربانیەیل خەباتکارەیلیان گرن، و سەرکردە قازی محمد خەبات ئەرا گەل خوەی کرد.
نێچیروان بارزانی و نوینەرەیل حزبەیل کورد ک لەناو رسوومەیل ئامادە بوین، چەپکە گوڵەیل لەبان تەرم عەلی قازی محەمەد دانان، ک بڕیارە دویای رسوومەیل لە کەلار بنریەدە خاک.
